غزة / المشرق نيوز
كتبت ريم شقيقة الشهيد إبراهيم أحمد علي الزرقة، رسالة مؤثرة لأخيها، الذي ارتقى أمس الاثنين، خلال مشاركته في مليونية العودة شرق قطاع غزة.
وكتبت الفتاة ريم في تغريدة عبر صفحتها الشخصية بموقع التواصل الاجتماعي (فيسبوك): "صارلي ساعة ونص من لما عرفت إنك عالحدود متخيلاك شهيد ليش.. قلبي أجاله هاد الإحساس ليش؟
كل جمعة بتروح وبترجع، واليوم، رجعت محمول وبيرددو لا اله الا الله والشهيد حبيب الله".
وأضافت شقيقة الشهيد إبراهيم: كان آخر مشوار الك رحتو عشان خاطري يا قلبي ووصلت جامعتي ليش مطولتش؟ كان ضليت هناك، بتذكرك صليت الظهر بالبيت ونزلت، مش بابا حكالنا محدش يروح يا إبراهيم وحكالك اقعد أدرس أنت توجيهي وامتحاناتك قربت يا روحي.. رحت عالجنة وسبقتنا ليش؟
وواصلت ريم حديثها لأخيها "احنا مش متفقين كلنا مع بعض دايماً، سلم ع الشهدا اللي معاك..نيالك بالجنة، ونيال البيت كله بريحة المسك اللي طلعت منك، الشهادة زارتنا يا حبيبي.